**biadh measgaichte eaconamas dachaigh**

Cearc le Liomaid

**Stuthan**

 2 sgian lusan

 pana fraighigidh

 2 thruinnsear

 bobhla beag

 spaideag fhiodha

 clàr-poite

 forca

 spàin bheag

 spàin mhòr

 spàin mheadhanach

 pana beag

¼ piobar dearg

¼ piobar uaine

½ uinnein

1 spàin bheag siùcar ruadh

1 ghealagan uighe

1 spàin mhòr

¼ liomaid

1 bhloc nudailean

1 bhroilleach circe, amh

1 spàin mhòr ola

3 spàinean mòra sùgh circe

1 spàin mhòr cornflour

**Uidheaman**

**Dè dh’fheumas mi?**

**Dè nì mi?**

**1**. Cruinnich na stuthan.

**2.** Sgar am buidheagan agus an gealagan agus cuir an gealagan ann am bobhla.

**3.** Cuir ann an cornflour agus buail air do shocair

**4.** Geàrr a’ chearc na pìosan beaga agus measgaich sa bhobhla còmhla ris a’

ghealagan.

**5.** Còmhdaich am bobhla agus fàg e airson 15 mionaidean.

**6.** Geàrr na piobaran agus an t-uinnean ann an slisean tana.

**7.**  Lìon leth a’ phana le uisge fuar agus thoir e chun a’ ghoil.

**8.**  Cuir ann na nudailean agus cuir dheth an teas.

**9.**  Cuir am pana fraighigidh air teas agus cuir ann làn spàin mhòr de dh’ola.

**10.** Thoir a’ chearc a-mach às a’ ghealagan agus leag dhan ola e.

**11.**  Cuairt-fhraighig e gun stad.

**12.**  Cuir ann na lusan.

**13.**  Fàisg liomaid air a’ chirc agus cuir ann an sùgh circe agus an siùcar ruadh.

**14.**  Bruich gus am bi a’ chearc bruich.

**15.**  Tog e còmhla ri na nudailean.

**Fiosrachadh**

An do chuir e riamh iongnadh ort ciamar a bhios an fheòil ann am biadh air a chuairt-fhraighigeadh ann an taighean-bìdh Sìonach cho tais agus cho blasta? Bidh iad a’

cleachdadh dòigh-obrach ris an canar meileabhaideachadh.

Tha meileabhaideachadh a’ cur còmhdach mìn air an fheòil agus, mar sin, tha e ga chumail bho thioramachadh agus bho chus bruich. Bidh iad a’ dèanamh seo le bhith a’ cur na feòla ann an sùgh sònraichte airson 30 mionaid agus, an uair sin, an dara cuid ga ghoil no ga fhraighigeadh airson nas lugha na mionaid. Tha e uabhasach furasta agus tha an fheòil sùghmhor agus bog.